 Akizungumza jana kaka wa marehemu Omari Milay alisema John Walker amefikwa na umauti akiwa kwenye matibabu baada ya kupata ajali juzi.Alisema alipata ajali ya kugongwa na kitu kizito kwenye paji la uso alipokuwa gereji maeneo ya Sinza akitengeneza gari lake, kwa bahati mbaya mtungi wa gesi ukalipuka na moja ya vipande vya chuma chenye ncha kali kikamchoma kichwani.Taarifa za awali za madaktari zilisema wanahofia kipande hicho kimefika mbali kiasi kwamba damu inamwagikia kwenye ubongo.Alisema mwili huo unatarajiwa kusafirishwa leo kuelekea Tanga kwa ajili ya maziko yatakayofanyika maeneo ya Sahare.Msanii huyo alijizolea umaarufu kwa namna alivyokuwa akiimba kwa sauti ya kilevi akiwa na kundi la Wagosi wa Kaya na baadaye Watukutu Family.Baadhi ya nyimbo alizoimba kwa kutia vionjo vya kilevi ni Wauguzi, Walimu, Sophia na Baby Gal. Mwenyezi Mungu ailaze Roho ya marehemu John Walker Mahali Pema Peponi. Amina.